ai4bharat/Pralekha huggingface dataset:
অর্থমন্ত্রক
জিএসটি বাবদ রাজস্ব সংগ্রহে মার্চ মাসে আরও একটি রেকর্ড
সদ্য সমাপ্ত মার্চে জিএসটি রাজস্ব সংগ্রহের পরিমাণ ১,২৩,৯০২ কোটি টাকা
নয়াদিল্লি, ১ এপ্রিল, ২০২১
সদ্য সমাপ্ত মার্চ মাসে জিএসটি বাবদ মোট রাজস্ব সংগ্রহের পরিমাণ ১ কোটি ২৩ লক্ষ ৯০২ কোটি টাকা, যা সংগ্রহের দিক থেকে একটি রেকর্ড। সংগৃহীত এই জিএসটি-র মধ্যে ২২,৯৭৩ কোটি টাকা সিজিএসটি বাবদ, ২৯,৩২৯ কোটি টাকা এসজিএসটি বাবদ এবং ৬২,৮৪২ কোটি টাকা  ও সেস বাবদ ৮,৭৫৭ কোটি টাকা  আয় হয়েছে।
কেন্দ্রীয় সরকার প্রথা মাফিক রাজ্য ও কেন্দ্রশাসিত অঞ্চলগুলিকে তাদের প্রাপ্য হিসেবে সিজিএসটি বাবদ ২১,৮৭৯ কোটি টাকা, এসজিএসটি বাবদ ১৭,২৩০ কোটি টাকা মিটিয়ে দিয়েছে। এছাড়াও কেন্দ্রীয় সরকার কেন্দ্র তথা রাজ্য / কেন্দ্রশাসিত অঞ্চলগুলির মধ্যে ৫০:৫০ সমানুপাতিক হারে আইজিএসটি বাবদ প্রাপ্য হিসেবে ২৮ হাজার কোটি টাকা মিটিয়েছে। এর ফলে, সদ্য সমাপ্ত মার্চে প্রথা মাফিক প্রাপ্য মেটানোর পর কেন্দ্র ও রাজ্যগুলির মোট রাজস্ব সংগ্রহের পরিমাণ দাঁড়িয়েছে সিজিএসটি বাবদ ৫৮,৮৫২ কোটি টাকা এবং এসজিএসটি বাবদ ৬০,৫৫৯ কোটি টাকা। কেন্দ্রের পক্ষ থেকে সদ্য সমাপ্ত মার্চে রাজ্যগুলিকে জিএসটি বাবদ ক্ষতিপূরণ হিসেবে ৩০ হাজার কোটি টাকা দেওয়া হয়েছে।
জিএসটি ব্যবস্থা শুরু হওয়ার সময় থেকে এবারই প্রথম সদ্য সমাপ্ত মার্চে রাজস্ব সংগ্রহের পরিমাণ সর্বাধিক হয়েছে। জিএসটি বাবদ রাজস্ব খাতে গত পাঁচ মাসে যে অগ্রগতি পরিলক্ষিত হয়েছে সেই অনুযায়ী চলতি বছরের মার্চে সংগ্রহের পরিমাণ গত বছরের ওই একই মাসের তুলনায় ২৭ শতাংশ বেড়েছে। এমনকি, সদ্য সমাপ্ত মার্চে আমদানিকৃত সামগ্রী থেকে রাজস্ব সংগ্রহের পরিমাণ ৭০ শতাংশ এবং অভ্যন্তরীণ লেনদেন থেকে  রাজস্বের পরিমাণ ১৭ শতাংশ বেড়েছে। সদ্য সমাপ্ত অর্থবর্ষের প্রথম, দ্বিতীয়, তৃতীয় ও চতুর্থ ত্রৈমাসিকে জিএসটি বাবদ রাজস্ব সংগ্রহ খাতে বৃদ্ধির পরিমাণ ছিল  ৪১%,  ৮%, ৮% ও ১৪%।
জিএসটি রাজস্ব সংগ্রহের পরিমাণ এই প্রথম গত ছয় মাসে ১ লক্ষ কোটি টাকা ছাড়িয়েছে। রাজস্ব সংগ্রহ খাতে বৃদ্ধির এই প্রবণতা থেকে অর্থ ব্যবস্থার দ্রুত পুনরুদ্ধারের ইঙ্গিত পাওয়া যাচ্ছে। মহামারী পরবর্তী সময়ে অর্থ ব্যবস্থার পুনরুদ্ধারে এই অগ্রগতি অত্যন্ত ইতিবাচক। জাল বিল বা রশিদ বানানো, তথ্যের পুঙ্খানুপুঙ্খ বিশ্লেষণসহ একাধিক সূত্র থেকে পাওয়া তথ্যকে কাজে লাগিয়ে কর প্রশাসন ব্যবস্থায় স্বচ্ছতা ও দায়বদ্ধতা আনার লক্ষ্যে যে পদক্ষেপ গ্রহণ করা হয়েছে তার দরুণ গত কয়েক মাসে কর সংগ্রহের পরিমাণ উল্লেখযোগ্য হারে বেড়েছে।
সদ্য সমাপ্ত মার্চ মাসে পশ্চিমবঙ্গে জিএসটি বাবদ রাজস্ব সংগ্রহের পরিমাণ ৪,৩৮৬ কোটি ৭৯ লক্ষ টাকা, যা গত বছরের মার্চে ছিল ৩,৫৮২ কোটি ২৬ লক্ষ টাকা। রাজ্যে জিএসটি সংগ্রহের পরিমাণ গত বছরের মার্চের তুলনায় এবারের আলোচ্য মাসে ২২ শতাংশ বেড়েছে।
CG/BD/DM
(Visitor Counter : 185
প্রধানমন্ত্রীরদপ্তর
“বাজরা কৃষক, ভোক্তা এবং জলবায়ু – সকলের পক্ষেই অনুকূল একটি খাদ্যশস্য”
রোমে আয়োজিত আন্তর্জাতিক বাজরা বর্ষ, ২০২৩-এর সূচনা অনুষ্ঠানে প্রেরিত এক বার্তায় বলেছেন ভারতের প্রধানমন্ত্রী
নয়াদিল্লি, ৬ ডিসেম্বর ২০২২
আন্তর্জাতিক বাজরা বর্ষের সূচনা উপলক্ষে ইতালির রোমে খাদ্য ও কৃষি সংস্থা -র সদর দপ্তরে আয়োজিত এক অনুষ্ঠানে ভারতের প্রধানমন্ত্রী শ্রী নরেন্দ্র মোদীর প্রেরিত বার্তাটি পড়ে শোনান কেন্দ্রীয় কৃষি ও কৃষককল্যাণ দপ্তরের প্রতিমন্ত্রী শ্রীমতী শোভা করন্দলাজে। ২০২৩ বছরটিকে ‘আন্তর্জাতিক বাজরা বর্ষ’ হিসেবে ঘোষণা করার জন্য রাষ্ট্রসঙ্ঘের খাদ্য ও কৃষি সংস্থাকে তাঁর বার্তায় অভিনন্দিত করেছেন শ্রী নরেন্দ্র মোদী। তিনি বলেছেন, বাজরা হল এমনই একটি শস্য যা কৃষক, ক্রেতা সাধারণ এবং জলবায়ুর পক্ষেও বিশেষভাবে উপযোগী। শ্রী মোদী বলেন, প্রাতিষ্ঠানিক ব্যবস্থা এবং নীতিগত উদ্যোগ গ্রহণের মধ্য দিয়ে বাজরা উৎপাদনকে লাভজনক করে তোলা সম্ভব। নিত্যদিনের খাদ্যাভ্যাসে বাজরাকে যোগ করা হলে তা মানুষের স্বাস্থ্য ও পুষ্টি রক্ষার কাজেও সহায়ক হবে বলে তিনি তাঁর বার্তায় উল্লেখ করেছেন।
প্রধানমন্ত্রী বলেছেন, বাজরা উৎপাদনের এক গৌরবময় ইতিহাস রয়েছে। অতি প্রাচীনকাল থেকেই যে সমস্ত শস্য উৎপাদিত হয়ে আসছে, বাজরা হল তার অন্যতম। অতীতে এক সময় এটি ছিল এক গুরুত্বপূর্ণ খাদ্য উপাদান। বর্তমানে আমাদের কাজ হবে ভবিষ্যতের খাদ্য তালিকায় এটি সংযোজনের ব্যবস্থা করা।
শ্রী মোদী বলেন, বিশ্বে অতিমারীর ঘটনা কালেভদ্রে ঘটে থাকে। কিন্তু তাতে এটাই প্রমাণিত হয়েছে যে খাদ্য নিরাপত্তা বজায় রাখা কতটা জরুরি। কারণ, জলবায়ু পরিবর্তনও খাদ্যের যোগানকে ব্যাহত করতে পারে।
প্রধানমন্ত্রী বলেন, এই মুহূর্তে বাজরা উৎপাদনের লক্ষ্যে বিশ্বব্যাপী যে আন্দোলন গড়ে উঠতে চলেছে তা নিঃসন্দেহে এক গুরুত্বপূর্ণ পদক্ষেপ কারণ, এই শস্যটি উৎপাদন করার কাজ যেমন সহজ, তেমনই তা জলবায়ু সহনশীল এবং খরা প্রতিরোধী। বাজরা হল এমনই একটি খাদ্যশস্য যা মানুষের শরীরে সুষম পুষ্টিবিধান করতে পারে। শুধু তাই নয়, দেশের কৃষকদের পক্ষেও তা লাভজনক হয়ে উঠতে পারে কারণ, বাজরা উৎপাদনে জলের প্রয়োজন পড়ে খুবই সামান্য এবং প্রাকৃতিক কৃষি পদ্ধতির সঙ্গে তা সামঞ্জস্যপূর্ণ।
প্রধানমন্ত্রী বলেন, কৃষি উৎপাদনের ক্ষেত্রে এবং আমাদের খাওয়ার টেবিলে বৈচিত্র্য আনতে বাজরার কোনও জুড়ি নেই। বাজরাকে জনপ্রিয় করে তুলতে যে অভিযান শুরু হয়েছে তা সকলের মধ্যে সচেতনতার প্রসার ঘটাবে বলে প্রধানমন্ত্রী মনে করেন।
পরিশেষে, প্রধানমন্ত্রী এই মর্মে আশা ব্যক্ত করেন যে ‘আন্তর্জাতিক বাজরা বর্ষ, ২০২৩’ এক সুরক্ষিত, নিরন্তর ও সুস্থ ভবিষ্যৎ গড়ে তোলার লক্ষ্যে এক জন-আন্দোলনের জন্ম দেবে।
প্রসঙ্গত উল্লেখ্য, রাষ্ট্রসঙ্ঘের সাধারণ অধিবেশনে ২০২৩ বছরটি ‘আন্তর্জাতিক বাজরা বর্ষ’ রূপে উদযাপনের কথা ঘোষণা করা হয়েছে। ভারতের প্রধানমন্ত্রী শ্রী নরেন্দ্র মোদীর দৃষ্টিভঙ্গি এবং উদ্যোগকে অনুসরণ করে রাষ্ট্রসঙ্ঘের পক্ষ থেকে ‘আন্তর্জাতিক বাজরা বর্ষ’ উদযাপনের প্রস্তাবে সম্মতি দেওয়া হয়।
কেন্দ্রীয় সরকার ২০২৩ বছরটিকে ‘আন্তর্জাতিক বাজরা বর্ষ’ হিসেবে উদযাপনের ক্ষেত্রে যে লক্ষ্য স্থির করেছে তাতে দেশের বাজরা উৎপাদন, তার রন্ধন প্রণালী এবং এ থেকে উৎপাদিত উপযুক্ত মূল্যমান সংযোজিত খাদ্য সম্ভারকে জনপ্রিয় করে তোলার প্রচেষ্টা চালানো হবে।
(PG/SKD/DM
প্রতিরক্ষামন্ত্রক
ভারত-চীন কোর কমান্ডার পর্যায়ে অষ্টম বৈঠক
নতুন দিল্লি, ০৮ নভেম্বর, ২০২০
ভারত-চীন কোর কমান্ডার পর্যায়ে অষ্টম পর্বের বৈঠক গত ৬ই নভেম্বর চুশুলে অনুষ্ঠিত হয়। দুই পক্ষের মধ্যে ভারত-চীন সীমান্ত এলাকার পশ্চিমাঞ্চলীয় সেক্টরে প্রকৃত নিয়ন্ত্রণ রেখা বরাবর সেনাবাহিনীর প্রত্যাহারের বিষয়ে সুস্পষ্ট, বিস্তারিত ও ইতিবাচক আলাপ আলোচনা হয়েছে। উভয় পক্ষই আন্তরিকতার সঙ্গে দুই দেশের নেতৃবৃন্দের মাধ্যমে যেসমস্ত গুরুত্বপূর্ণ বিষয়ে সহমতে পৌঁছনো গেছে সেগুলি কার্যকর করা সহ যে কোনো ধরণের ভুল বোঝাবুঝি দূর করে সীমান্ত লাগোয়া এলাকায় বাহিনীর মধ্যে সংযম বজায় রাখতে ঐকমত্য হয়েছে। এছাড়াও উভয় পক্ষই সামরিক ও কূটনৈতিক পর্যায়ে আলাপ আলোচনা ও পারস্পরিক যোগাযোগ বজায় রাখতে সম্মত হয়েছে। সীমান্ত এলাকায় যৌথভাবে শান্তি ও স্থিতিশীলতা বজায় রাখতে তথা অন্যান্য অমীমাংসিত বিষয়ে সহমতে পৌঁছতেও বৈঠকে সিদ্ধান্ত হয়েছে। খুব শীঘ্রই আরও একবার বৈঠকে বসার ব্যাপারেও উভয় পক্ষ একমত হয়েছে।
কেন্দ্রীয়মন্ত্রিসভা
ভারত – তীব্বত সিমান্ত পুলিশের গ্রু ‘এ’ জেনারেল ডিউটি  ক্যাডার এবং নন-গেজেটেড ক্যাডার পদের পর্যালোচনার প্রস্তাবে মন্ত্রিসভার অনুমোদন
নয়াদিল্লি, ২৩ অক্টোবর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারত –তীব্বত সীমান্ত পুলিশ  – এর গ্রু ‘এ’ জেনারেল ডিউটি  ক্যাডার এবং নন-গেজেটেড ক্যাডার পদের পর্যালোচনার প্রস্তাব অনুমোদিত হয়েছে। এই প্রেক্ষিতে মন্ত্রিসভার পক্ষ থেকে দুটি সিদ্ধান্ত নেওয়া হয়েছে।
আইটিবিপি-র অ্যাসিস্ট্যান্ট কমান্ডান্ট থেকে অতিরিক্ত মহা-নির্দেশক পদ পর্যন্ত বিভিন্ন পর্যায়ে গ্রু ‘এ’ জেনারেল ডিউটি  ক্যাডার এবং নন-গেজেটেড ক্যাডার পদের দায়িত্ব বাড়িয়ে সিনিয়র ডিউটি পদে সুপারভাইজারি স্টাফ পদমর্যাদাসম্পন্ন করা হয়েছে।
এছাড়াও, দুটি নতুন কমান্ড গঠনের সিদ্ধান্ত হয়েছে। এ ধরনের পশ্চিমাঞ্চলীয় কমান্ডটি গড়ে উঠবে চন্ডীগড়ে এবং পূর্বাঞ্চলীয় কমান্ড গড়ে তোলা হবে গুয়াহাটিতে। প্রতিটি কমান্ডের প্রধান হিসাবে থাকবেন একজন অতিরিক্ত মহা-নির্দেশক এবং তাঁকে সাহায্য করবেন ইন্সপেক্টর জেনারেল।
আইটিবিপি-তে এ ধরনের গ্রুপ ‘এ’ পদ সৃষ্টির ফলে বাহিনীর কার্যকরিতা ও দক্ষতা বাড়বে। সেই সঙ্গে, প্রশাসনিক কাজকর্ম আরও সুচারু রূপে সম্পন্ন হবে। সিদ্ধান্ত হয়েছে যে, গ্রু ‘এ’ জেনারেল ডিউটি  ক্যাডার পদের জন্য নতুন ৬০টি পদ এবং গ্রুপ ‘এ’ নন-গেজেটেড ক্যাডার পদের জন্য ২টি পদ সৃষ্টি করা হবে। সংশ্লিষ্ট কর্তৃপক্ষের কাছ থেকে অনুমোদন ও নতুন পদ সৃষ্টির বিজ্ঞপ্তি জারি হলেই এই পদগুলি পূরণ করার প্রক্রিয়া শুরু হবে।
CG/BD/SB
(Visitor Counter : 53
নির্বাচনকমিশন
উত্তরপ্রদেশ ও কেরল থেকে বিধান পরিষদের উপনির্বাচন
নয়া দিল্লী, ৩০ জুলাই, ২০২০
নিম্নলিখিত বিবরণ অনুযায়ী উত্তরপ্রদেশ ও কেরল প্রতিটি রাজ্য থেকে একটি করে বিধান পরিষদে দুটি অস্থায়ী শূন্যপদের সৃষ্টি হয়েছে।
রাজ্য উত্তরপ্রদেশ, সদস্যের নাম বেণীপ্রসাদ ভার্মা,কারণ মৃত্যু, শূন্য হওয়ার দিন ২৭.০৩.২০২০
রাজ্য কেরল,সদস্যের নাম এম পি বীরেন্দ্রকুমার, কারণ মৃত্যু, শূন্য হওয়ার দিন ২৮.০৫.২০২০
২. কমিশন নিম্নলিখিত সূচি অনুযায়ী উপরিল্লিখিত শূন্যপদ পূরণে উত্তরপ্রদেশ ও কেরল থেকে বিধান পরিষদে উপনির্বাচন করানোর সিদ্ধান্ত নিয়েছে।
ক্রমিক সং ১ বিষয় বিজ্ঞপ্তি জারি তারিখ ৬ আগস্ট ২০২০
ক্রমিক সং ২ বিষয় মনোনয়ন জমা দেওয়ার শেষ দিন তারিখ ১৩ আগস্ট ২০২০ক্রমিক সং৩ বিষয় মনোনয়ন পরীক্ষার তারিখ ১৪ আগস্ট ২০২০
ক্রমিক সং ৪ বিষয় মনোনয়ন প্রত্যাহারের শেষ দিন ১৭ আগস্ট ২০২০
ক্রমিক সং ৫ বিষয় নির্বাচনের দিন তারিখ ২৪ আগস্ট ২০২০
ক্রমিক সং ৬ বিষয় ভোটের সময় তারিখ সকাল ৯টা থেকে বিকাল ৪টা
ক্রমিক সং ৭ ভোট গণনার তারিখ ২৪ আগস্ট ২০২০
ক্রমিক সং৮ বিষয় যে তারিখের পূর্বে নির্বাচন সম্পন্ন করতে হবে,তারিখ ২৬ আগস্ট ২০২০
৩. কমিশন সংশ্লিষ্ট মুখ্যসচিবদের নির্দেশ দিয়েছে যে রাজ্য থেকে একজন বরিষ্ঠ আধিকারিককে বহাল করতে হবে যাতে কোভিড ১৯ কন্টেইনমেন্ট বিধি মেনে নির্বাচনের ব্যবস্থাপনা নিশ্চিত করা যায়।
(CG/AP
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চলগুলির কাছে থাকা কোভিড-১৯ টিকার সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৮৭ কোটি ২৫লক্ষের বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চল এবং বেসরকারি হাসপাতাল গুলির কাছে ৫ কোটির বেশি অব্যবহৃত টিকার ডোজ রয়েছে
নতুনদিল্লী, ১লা অক্টোবর, ২০২১
কেন্দ্রীয় সরকার দেশজুড়ে টিকাকরণ অভিযানে গতি আনতে অঙ্গীকারবদ্ধ । কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৮৭,২৫,৫৮,৯৮৫ টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ৫,০০,৪৭,৬৫০ টি টিকার ডোজ আছে।
CG/CB/
(Visitor Counter : 134
শিল্পওবাণিজ্যমন্ত্রক
সরকারি সংগ্রহ সম্পর্কিত তৃতীয় জাতীয় কনক্লেভের উদ্বোধন করলেন পীযূষ গোয়েল
নয়াদিল্লি, ০৫ ডিসেম্বর,২০১৯
কেন্দ্রীয় বাণিজ্য ও শিল্প তথা রেল মন্ত্রী শ্রী পীযূষ গোয়েল আজ নতুন দিল্লিতে সরকারি সংগ্রহ ব্যবস্থা সম্পর্কিত তৃতীয় জাতীয় কনক্লেভের উদ্বোধন করেন। ভারতীয় শিল্প মহাসংঘ সিআইআই – এর সহযোগিতায় সরকারি ই-মার্কেট প্লেস দু’দিনের এই কনক্লেভের আয়োজন করেছে। কনক্লেভের উদ্বোধন করে শ্রী গোয়েল বলেন, সরকারি ই-মার্কেট প্লেস হ’ল এমন এক মঞ্চ, যেখানে গতি, দক্ষতা ও পরিমাণের বিষয়টি প্রাধান্য পেয়ে থাকে। উদার, স্বচ্ছতা ও সুসংবদ্ধ – এই তিনটি স্তম্ভের ওপর ভিত্তি করে সরকারি ই-মার্কেট প্লেস গড়ে উঠেছে। সরকারি ই-মার্কেট প্লেস হ’ল – স্বচ্ছতার প্রতীক।
তিনি আশাপ্রকাশ করেন, দু’দিনের এই কনক্লেভে ই-মার্কেট প্লেস ব্যবস্থার ভবিষ্যৎ সম্পর্কে এমন এক রূপরেখা পাওয়া যাবে, যা যাবতীয় সংগ্রহ প্রক্রিয়ার মধ্যে অভিন্নতা নিয়ে আসবে। সংগ্রহ ব্যবস্থায় অভিন্নতা বজায় রাখা সম্ভব হলে কেন্দ্রীয় সরকারের পাশাপাশি, রাজ্য সরকার ও স্থানীয় সংস্থাগুলিও উপকৃত হবে। সরকারি ই-মার্কেট প্লেস ব্যবস্থার মাধ্যমে ৫ লক্ষ কোটি টাকার ব্যবসার যে লক্ষ্যমাত্রা ধার্য হয়েছে, তা ৫ বছর পূরণ হওয়ার আগেই অর্জন করা সম্ভব হবে বলে শ্রী গোয়েল আশা প্রকাশ করেন। তিনি জানান, প্রয়োজনীয় সামগ্রী সংগ্রহের জন্য অদূর ভবিষ্যতে ই-মার্কেট প্লেসকে জনসাধারণের জন্য খুলে দেওয়া হবে। এর ফলে, সাধারণ মানুষ অল্প দামে বিভিন্ন পণ্য ও পরিষেবার সুযোগ গ্রহণ করতে পারবেন। তিনি স্পষ্টভাবে জানান, ই-মার্কেট প্লেস থেকে প্রদেয় পণ্য ও পরিষেবার গুণমানের ক্ষেত্রে কোনও আপোষ করা হবে না। এমনকি, নিম্নমানের সামগ্রী ও পরিষেবার ক্ষেত্রে বিধিভঙ্গের দায়ে কঠোর ব্যবস্থা গ্রহণ করা হবে। এই উপলক্ষে সরকারি ই-মার্কেট প্লেসের মুখ্য কার্যনির্বাহী আধিকারিক তালীন কুমার সহ বাণিজ্য মন্ত্রকের উচ্চ পদস্থ আধিকারিকরাও উপস্থিত ছিলেন।
CG/BD/SB
(Visitor Counter : 64
প্রতিরক্ষামন্ত্রক
২০২১-২২ অর্থবর্ষে প্রতিরক্ষা মন্ত্রক দেশীয় সংগ্রহ খাতে মূলধন অধিগ্রহণ বাজেটের ৬৫.৫০ শতাংশই সদ্ব্যবহার করেছে
নতুন দিল্লি, ২০ এপ্রিল, ২০২২
প্রতিরক্ষা মন্ত্রক ২০২১-২২ অর্থবর্ষে দেশীয় শিল্প সংস্থাগুলির জন্য মূলধন অধিগ্রহণ বাজাটের ৬৪ শতাংশ তহবিল পৃথক করে। সেই অনুসারে, ২০২১-২২ অর্থবর্ষের শেষ নাগাদ প্রতিরক্ষা মন্ত্রক দেশীয় সংগ্রহ খাতে মূলধন অধিগ্রহণ বাজেটের ৬৫.৫০ শতাংশ তহবিল সদ্ব্যবহার করে ধার্য লক্ষ্য ছাপিয়ে গেছে। আত্মনির্ভর ভারত গঠনের লক্ষ্যে প্রধানমন্ত্রী শ্রী নরেন্দ্র মোদীর দূরদৃষ্টি বাস্তবায়নে এটি আরও একটি বড় পদক্ষেপ। এছাড়াও মন্ত্রক ২০২২-এর মার্চ মাসে প্রাথমিক খরচের রিপোর্ট অনুযায়ী প্রতিরক্ষা সেবা বাজেটের ৯৯.৫০ শতাংশ তহবিল সদ্ব্যবহার করতে সক্ষম হয়েছে।
CG/BD/SKD/
(Visitor Counter : 97
যুবওক্রীড়াবিষয়কমন্ত্রক
পরিচ্ছন্ন ভারত কর্মসূচির সমাপ্তি অনুষ্ঠান
কলকাতা , ৩১ অক্টোবর, ২০২১
দেশের স্বাধীনতার ৭৫ বছরের স্মরণে আজাদি কা অমৃত মহোৎসব উদযাপনের অঙ্গ হিসেবে যুব বিষয়ক ও ক্রীড়া মন্ত্রকের উদ্যোগের পয়লা অক্টোবর থেকে ৩১ অক্টোবর পর্যন্ত একমাস ব্যাপী পরিচ্ছন্ন ভারত কর্মসূচির আয়োজন করা হয়। নেহেরু যুব কেন্দ্র সংগঠন অনুমোদিত যুব ক্লাব এবং জাতীয় সেবা প্রকল্প নেটওয়ার্কের মাধ্যমে সারা দেশের ৭৪৪টি জেলার ৬ লক্ষ গ্রামে এই অনুষ্ঠানের আয়োজন করা হয়।
এই কর্মসূচির মূল লক্ষ্যই ছিল সাধারণ মানুষের অংশগ্রহণের মাধ্যমে দেশে ৭৫ লক্ষ কেজি বর্জ্য সংগ্রহ করা। কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ ঠাকুর উত্তরপ্রদেশের প্রয়াগরাজ থেকে এই কর্মসূচিরও সূচনা করেছিলেন। আজ এই কর্মসূচির সমাপ্তি অনুষ্ঠানের আয়োজন করা হয়। এরই অঙ্গ হিসেবে নেহেরু যুব কেন্দ্র দক্ষিণ ও উত্তর কলকাতা যৌথভাবে এক বিশেষ অনুষ্ঠানের আয়োজন করে। একমাস ব্যাপী এই কর্মসূচির মাধ্যমে সাধারণ মানুষকে একবার ব্যবহারযোগ্য প্লাস্টিক সঠিকভাবে নষ্ট করার বিষয়ে সচেতন করা হয়। এদিনের সমাপ্তি অনুষ্ঠানে প্রধান হিসেবে উপস্থিত ছিলেন বিধায়ক শ্রী অনুপ সাহা। সাধারণ মানুষের অংশগ্রহণও ছিল চোখে পড়ার মতো।
CG/SS/SKD/
(Visitor Counter : 9
আদিবাসীবিষয়কমন্ত্রক
'জনজাতি গৌরব দিবস' সপ্তাহ উদযাপনের মধ্যে দিয়ে উপজাতি জনজীবনের কারুশিল্প, রন্ধনশৈলী এবং সাংস্কৃতিক ঐতিহ্য'কে তুলে ধরা হয়েছে
নতুন দিল্লি,২০ নভেম্বর, ২০২১
উপজাতি সম্প্রদায়ের জনজীবনকে সংস্কৃতির নানা আলোকে তুলে ধরতে দেশজুড়ে 'জনজাতি গৌরব দিবস' সপ্তাহ উদযাপন করা হচ্ছে। আজাদি কা অমৃত মহোৎসবের অঙ্গ হিসেবে প্রধানমন্ত্রী শ্রী নরেন্দ্র মোদী ১৫ নভেম্বর কিংবদন্তি আদিবাসী স্বাধীনতা সংগ্রামী ভগবান বিরসা মুণ্ডার জন্মবার্ষিকী'কে ঘিরে সপ্তাহব্যাপী 'জনজাতি গৌরব দিবস' উদযাপনের সূচনা করেছিলেন।এবার প্রতিবছর ১৫ নভেম্বর থেকে এক সপ্তাহধরে এই দিবস পালিত হবে।দেশের স্বাধীনতা সংগ্রামে বীর উপজাতি সম্প্রদায়ের অবদানের কথা স্মরণে রেখে এই দিবস উদযাপনের সিদ্ধান্ত নেওয়া হয়েছে।
এই উপলক্ষে নতুন দিল্লি সহ ১৩ টি রাজ্যে নানান সাংস্কৃতিক অনুষ্ঠানের আয়োজন করা হয়।দিল্লি হাটে জাতীয় উপজাতি উৎসবে 'আদি মহোৎসব'এর সূচনা করেছেন ভগবান বিরসা মুণ্ডার নাতি শ্রী সুখরাম মুণ্ডা।এটি চলবে ৩০ নভেম্বর পর্যন্ত। এই উৎসবে উপজাতি জনজীবনের কারুশিল্প, রন্ধনশৈলী এবং সাংস্কৃতিক ঐতিহ্য'কে তুলে ধরা হয়েছে।২০০টিরও বেশি স্টলে বিভিন্ন পণ্যের সম্ভার রয়েছে।এখানে হাতে বোনা তুলা, সিল্ক কাপড়, হস্তনির্মিত গহনা এবং ভারত জুড়ে কারিগরদের নানা রান্না স্থান পেয়েছে।
গুজরাটে'র আমেদাবাদ হাটে ৫ দিনের ঐতিহ্যবাহী উপজাতী সম্প্রদায়ের কারুশিল্প, খাদ্য, ভেষজ সামগ্রী বিক্রি এবং প্রদর্শনী মেলার আয়োজন করা হয়।আদিবাসী বিষয়ক ও পার্বত্য বিভাগের আওতাধীন উপজাতী সম্প্রদায়ের বিষয়ে গবেষণা প্রতিষ্ঠান মণিপুরের ইম্ফল আর্ট কলেজের সহযোগিতায় ১৬- ১৮ নভেম্বর পর্যন্ত উপজাতীয় শিল্প ও চিত্রাঙ্কন প্রতিযোগিতার উপর ৩দিনের রাজ্য স্তরের কর্মশালার আয়োজন করা হয়।তেলেঙ্গানা'র দুই কিংবদন্তি স্বাধীনতা সংগ্রামী - রামজি গোন্ড এবং কোমারাম ভীমের উপর ভিত্তি করে ভিডিও তথ্যচিত্রের একটি সিরিজ প্রকাশ করা হয়েছে। ছত্তিশগড়ে ১৫-১৭ নভেম্বর পর্যন্ত একটি বৃহৎ দুই দিনের উপজাতীয় কারিগর- কারুশিল্প মেলার আয়োজন করা হয়।জম্মু ও কাশ্মীর কেন্দ্রশাসিত অঞ্চলে যথাযথ ভাবে 'জনজাতি গৌরব দিবস পালিত হয়।উপজাতি অধ্যুষিত অঞ্চলে সাধারণ মানুষের দক্ষতা উন্নয়নের জন্য উপজাতি মন্ত্রকের সহযোগিতায় দুদিনের বিশেষ কর্মশালার আয়োজন করা হয়।আন্দামান- নিকোবর দ্বীপপুঞ্জে জারওয়া উপজাতিদের সমৃদ্ধশালী ঐতিহ্য ও সংস্কৃতি তুলে ধরতে সাংস্কৃতিক অনুষ্ঠানের আয়োজন করা হয়।
CG/SS/SB
(Visitor Counter : 140
অর্থমন্ত্রক
কৃষি ও কৃষি প্রক্রিয়াকরণ ক্ষেত্রের প্রতিনিধিদের সঙ্গে অর্থমন্ত্রীর প্রাক-বাজেট আলোচনা
নয়াদিল্লি, ১৮ ডিসেম্বর, ২০১৯
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন ২০২০-২১ সালের সাধারণ বাজেটের আগে কৃষি ও কৃষি প্রক্রিয়াকরণ ক্ষেত্রের প্রতিনিধিদের সঙ্গে তাঁর চতুর্থ প্রাক-বাজেট বৈঠক করেন।
এই বৈঠকে আলোচ্য সূচিতে যে বিষয়গুলি স্হান পেয়েছে সেগুলি হল, কৃষি পণ্যের বাজারজাত প্রক্রিয়ার সংস্কার, জৈব ও প্রাকৃতিক চাষ, কৃষিজাত সামগ্রীর বিপণন, ব্যবসা, সংরক্ষণ, পশুপালন, কৃষি প্রক্রিয়াকরণ শিল্প এবং কৃষি পণ্যের ওপর ভর্তুকির হার হ্রাস।
এই বৈঠকে কেন্দ্রীয় অর্থমন্ত্রী ছাড়াও দপ্তরের প্রতিমন্ত্রী শ্রী অনুরাগ ঠাকুর, সচিব শ্রী রাজীব কুমার, অর্থনৈতিক বিষয়ক সচিব শ্রী অতনু চক্রবর্তী, ভারতীয় কৃষি গবেষণা পর্ষদের মহানির্দেশক শ্রী ত্রিলোচন মহাপাত্র, জলসম্পদ দপ্তরের সচিব শ্রী ইউপি সিং, পশুপালন ও দুগ্ধ শিল্প দপ্তরের সচিব শ্রী অতুল চর্তুবেদী, কেন্দ্রীয় প্রত্যক্ষ কর পর্ষদের চেয়ারম্যান শ্রী প্রমোদ চন্দ্র মোদী, নীতি আয়োগের সদস্য শ্রী রমেশ চাঁদ সহ উচ্চপদস্হ আধিকারিকরা উপস্হিত ছিলেন।
বৈঠকে কৃষি প্রক্রিয়াকরণ ও গ্রামোন্নয়ন সংক্রান্ত বিভিন্ন সংস্হার প্রতিনিধিরা কৃষিক্ষেত্রে বিনিয়োগ বৃদ্ধি ও কৃষকদের কৃষিপণ্য বাজারজাত করার সুবিধার বিষয়ে নানা প্রস্তাব দিয়েছেন। বিদেশে ভারতীয় কৃষিপণ্যের ব্র্যান্ড গঠনে বিভিন্ন উদ্যোগ গ্রহণের ওপরেও আলোচনা হয়। প্রতিনিধিরা কৃষিক্ষেত্রে ব্যাপক গবেষণা ও নানা প্রযুক্তি উন্নয়নের ওপর গুরুত্ব আরোপের পাশাপাশি আইসিএআর এবং কৃষি বিশ্ববিদ্যালয়গুলিতে তরুণ ছাত্রছাত্রীদের নতুন উদ্যোগে উৎসাহিত করার ওপর জোর দেন।
বৈঠকে সিআইআই-এর কৃষি ও খাদ্য প্রক্রিয়াকরণ শিল্পের জাতীয় কমিটির চেয়ারম্যান শ্রী পিরুজ খামবাট্টা, ন্যাশনাল কো-অপারেটিভ ইউনিয়ান অফ ইন্ডিয়ার মুখ্য কার্যনির্বাহী শ্রী এন সত্যনারায়না, দক্ষিণ ভারতীয় আখ চাষি সংগঠনের এক্সিকিউটিভ কমিটির সদস্য শ্রী বিপিন ভাই প্যাটেল, ভারতীয় কৃষক সমল-এর চেয়ারম্যান শ্রী অজয় বীর জাখর, কিষাণ ফাউন্ডেশনের শ্রী ওয়াই শিবাজী, ভারতীয় কিষাণ সংঘের শ্রী দীনেশ কুলকার্নি, ন্যাশনাল রেইনফেড এরিয়া অথোরিটির মুখ্য কার্যনিবাহী আধিকারিক শ্রী অশোক কুমার দালওয়ানি, নাবার্ডের চেয়ারম্যান শ্রী হর্ষ কুমার ভান্ডওয়ালা প্রমুখ উপস্হিত ছিলেন।
CG/CB/NS
(Visitor Counter : 68
প্রতিরক্ষামন্ত্রক
ভারতীয় নৌবাহিনী যুদ্ধ জাহাজ ও ডুবো জাহাজগুলির কর্মক্ষমতা এবং পরিকাঠামো ব্যবস্হা পর্যালোচনা করল
নয়াদিল্লী, ১৯ ফেব্রুয়ারি, ২০২০
ভারতীয় নৌবাহিনীর বার্ষিক রিফিট কনফারেন্স এবং বার্ষিক পরিকাঠামো সম্মেলন মঙ্গলবার থেকে বাহিনীর পূর্বাঞ্চলীয় সদর দপ্তর বিশাখাপত্তনমে শুরু হয়েছে। দু-দিনের এই সম্মেলনে নৌবাহিনী তিনটি শাখা ছাড়াও আন্দামান নিকোবর কমান্ডের তিন শাখা, বিভিন্ন ডকইয়ার্ড, রিপেয়ার ইয়ার্ড এবং বাহিনীর মেটিরিয়াল সংক্রান্ত সংগঠনগুলির প্রতিনিধিরা অংশ নিচ্ছেন। উপস্হিত প্রতিনিধিরা বাহিনীর সমস্ত যুদ্ধ জাহার ও ডুবো জাহাজের কর্মক্ষমতা নিয়ে আলোচনার পাশাপাশি ক্রমবর্ধমান চাহিদা মেটাতে পরিকাঠামোগত সুবিধা আরও বাড়ানোর জন্য প্রয়োজনীয় পরিকল্পনা প্রণয়ন নিয়েও মতামত বিনিময় করবেন।
সম্মেলনের উদ্বোধনী অনুষ্ঠানে পূর্বাঞ্চলীয় নৌ-কমান্ডের ফ্ল্যাগ অফিসার কমান্ডিং-ইন-চিফ ভাইস অ্যাডমিরাল অতুল কুমার জৈন প্রতিনিধিদের স্বাগত জানিয়ে বাহিনীর রণকৌশলগত ক্ষমতা সুনিশ্চিত করার ক্ষেত্রে প্রত্যেকের আন্তরিক প্রয়াসের প্রশংসা করেন। বাহিনীর যুদ্ধ জাহাজগুলির মেরামত ও দেখভাল সংক্রান্ত ইয়ার্ডগুলির ভূমিকারও তিনি প্রশংসা করেন।
নৌ-বাহিনীর পরিকাঠামো সংক্রান্ত বার্ষিক সম্মেলন আজ অনুষ্ঠিত হবে। সম্মেলনে পরিকাঠামো ক্ষেত্রের আধুনিকীকরণ সহ পরিকাঠামো ব্যবস্হার বিকাশ নিয়েও আলোচনা হবে।
CG/BD/NS
(Visitor Counter : 63
প্রধানমন্ত্রীরদপ্তর
প্রধানমন্ত্রী আগামীকাল  উত্তরপ্রদেশ সফরে যাবেন এবং কুশীনগর আন্তর্জাতিক বিমানবন্দরের উদ্বোধন করবেন
প্রধানমন্ত্রী মহাপরিনির্বাণ মন্দিরে অভিধাম দিবস উপলক্ষে এক অনুষ্ঠানে অংশ নেবেন
প্রধানমন্ত্রী কুশীনগরে রাজকিয়া মেডিকেল কলেজের ভিত্তিপ্রস্তর স্থাপন এবং কুশীনগরে বিভিন্ন উন্নয়ন মূলক প্রকল্পের উদ্বোধন ও শিলান্যাস করবেন
নতুন দিল্লি, ১৯ অক্টোবর, ২০২১
প্রধানমন্ত্রী শ্রী নরেন্দ্র মোদী আগামীকাল  উত্তরপ্রদেশ সফরে যাবেন। সকাল ১১টায় প্রধানমন্ত্রী কুশীনগর আন্তর্জাতিক বিমানবন্দরের উদ্বোধন করবেন। এর পর বেলা সাড়ে ১১টায় তিনি মহাপরিনির্বাণ মন্দিরে অভিধান দিবস উপলক্ষে এক অনুষ্ঠানে অংশ নেবেন। পরে বেলা ১.১৫ মিনিটে প্রধানমন্ত্রী কুশীনগরে বিভিন্ন উন্নয়ন মূলক প্রকল্পের উদ্বোধন ও ভিত্তিপ্রস্তর স্থাপনের জন্য এক অনুষ্ঠানে যোগ দেবেন।
কুশীনগর আন্তর্জাতিক বিমানবন্দরের উদ্বোধন
কুশীনগর আন্তর্জাতিক বিমানবন্দরে উদ্বোধন উপলক্ষে শ্রীলঙ্কার কলোম্ব থেকে একটি বিমান এই বিমানবন্দরে অবতরণ করবে। এই সফরে শ্রীলঙ্কার শতাধিক বৌদ্ধ ভিক্ষুক এবং ১২ সদস্যের এক প্রতিনিধি দল বুদ্ধের পবিত্র স্মারক প্রদর্শনীর জন্য নিয়ে আসবে। প্রতিনিধি দলে শ্রীলঙ্কায় বৌদ্ধ ধর্মের চারটি অনুগামী শাখা – আসগিরিয়া, অমরাপুরা, রামান্য, মালওয়াত –এর সদস্য এবং শ্রীলঙ্কা সরকারের ক্যাবিনেট মন্ত্রী নমল রাজাপক্ষের নেতৃত্বে ৫ জন মন্ত্রীও থাকবেন।
কুশীনগর আন্তর্জাতিক বিমানবন্দর নির্মাণে খরচ হয়েছে প্রায় ২৬০ কোটি টাকা। দেশীয় এবং আন্তর্জাতিক তীর্থযাত্রীদের ভগবান বুদ্ধের মহাপরিনির্বাণ স্থল পরিদর্শনে এই বিমানবন্দর বিশেষ সাহায্য করবে এবং বিশ্বব্যাপী বৌদ্ধ তীর্থস্থানের সঙ্গে এই পবিত্র স্থানটিকে যুক্ত করে তুলবে। বিহার এবং উত্তর প্রদেশের নিকটবর্তী জেলায় গড়ে ওঠা এই বিমানবন্দর সংশ্লিষ্ট অঞ্চলে বিনিয়োগ ও কর্মসংস্থানের সুযোগ বৃদ্ধির ক্ষেত্রে গুরুত্বপূর্ণ ভূমিকা পালন করবে।
মহাপরিনির্বাণ মন্দিরে অভিধাম দিবস
প্রধানমন্ত্রী মহাপরিনির্বাণ মন্দির পরিদর্শন করবেন। ভগবান বুদ্ধের শায়িত মূর্তিতে পূজার্চনা ও চীভর অর্পণ করবেন। পাশাপাশি একটি বোধি গাছের চারাও রোপণ করবেন তিনি।
প্রধানমন্ত্রী অভিধাম দিবস উপলক্ষে আয়োজিত এক অনুষ্ঠানে যোগ দেবেন। এই দিনটি বৌদ্ধ ভিক্ষুকদের জন্য তিন মাস বর্ষার প্রস্থান – বর্ষা মাস বা বর্ষার সমাপ্তির প্রতীক হিসেবে উদযাপিত হয়। এই সময় তারা বিহার ও মঠের এক জায়গায় জড়ো হয়ে প্রার্থনা করেন। এই অনুষ্ঠানে শ্রীলঙ্কা, থাইল্যান্ড, মায়ানমার, দক্ষিণ কোরিয়া, নেপাল, ভূটান এবং কম্বোডিয়ার বিশিষ্ট সন্যাসীদের পাশাপাশি বিভিন্ন দেশের রাষ্ট্রদূতেরাও উপস্থিত থাকবেন।
প্রধানমন্ত্রী অজন্তা দেওয়াল চিত্র, বৌদ্ধ সূত্র ক্যালিগ্রাফি এবং গুজরাটের ভাদনগর ও অন্যান্য স্থান থেকে খননকৃত বৌদ্ধ নিদর্শনগুলির প্রদর্শনীও পরিদর্শন করবেন।
উন্নয়নমূলক প্রকল্পের উদ্বোধন ও ভিত্তিপ্রস্তর স্থাপন
প্রধানমন্ত্রী কুশীনগরের বারওয়া জঙ্গল অঞ্চলে একটি অনুষ্ঠানে অংশ নেবেন। এই অনুষ্ঠান মঞ্চ থেকে তিনি কুশীনগরের রাজকিয়া মেডিকেল কলেজের ভিত্তিপ্রস্তর স্থাপন করবেন। ২৮০ কোটি টাকা ব্যয়ে এই মেডিকেল কলেজ গড়ে তোলা হবে। এখানে ৫০০ শয্যার ব্যবস্থা থাকবে। এমনকি ২০২২-২৩ শিক্ষাবর্ষে এমবিবিএস পাঠক্রমে ১০০ জন শিক্ষার্থী ভর্তিও হতে পারবেন। প্রধানমন্ত্রী এদিন ১৮০ কোটি টাকা মূল্যের ১২টি উন্নয়ন মূলক প্রকল্পের উদ্বোধন ও ভিত্তিপ্রস্তর স্থাপন করবেন।
CG/SS/SKD/
(
খাদ্যপ্রক্রিয়াকরণশিল্পমন্ত্রক
খাদ্য প্রক্রিয়াকরণ শিল্প মন্ত্রকের পিএমএফএমই কর্মসূচিতে কিষাণ ভাগিদারী প্রাথমিকতা হামারি অভিযান ২০২২-এর আওতায় এক জেলা এক পণ্য সম্পর্কিত কর্মশিবির
নতুন দিল্লি, ২৬ এপ্রিল, ২০২২
প্রগতিশীল ভারতের সমৃদ্ধি ঐতিহ্য, সংস্কৃতি ও উল্লেখযোগ্য সাফল্যর গৌরবময় ৭৫ বছর উপলক্ষে ভারত সরকার আজাদি কা অমৃত মহোৎসব উদযাপন করছে। এই মহোৎসবের অঙ্গ হিসেবে ২৫ থেকে ৩০ এপ্রিল পর্যন্ত কিষাণ ভাগিদারী প্রাথমিকতা হামারি অভিযানের আয়োজন করা হয়েছে।
এই অভিযানের অঙ্গ হিসেবে খাদ্য প্রক্রিয়াকরণ শিল্প মন্ত্রক প্রধানমন্ত্রী ফর্মালাইজেশন অফ মাইক্রো-ফুড প্রসেসিং এন্টারপ্রাইজেস  কর্মসূচির আওতায় জম্মু ও কাশ্মীরে কিস্তোয়ার জেলায় আখরোটের প্রক্রিয়াকরণ ও মূল্য সংযোজন সম্পর্কে এক জেলা এক পণ্য ভিত্তিক কর্মশিবির আয়োজন করে। এই কর্মশিবিরের উদ্বোধন করেন কিস্তোয়ার জেলার ডেপুটি কমিশনার শ্রী অশোক কুমার শর্মা। এক জেলা এক পণ্য ভিত্তিক এধরণের কর্মশিবির আয়োজনের উদ্দেশ্যই হল, খাদ্য প্রক্রিয়াকরণ প্রযুক্তির সঙ্গে যুক্ত সংশ্লিষ্ট সব পক্ষকে এক মঞ্চে নিয়ে এসে তাদের সর্বাধুনিক প্রযুক্তিগত উদ্ভাবনগুলি সম্পর্কে অবহিত এবং আখরোট প্রক্রিয়াকরণে আধুনিক প্রযুক্তির প্রয়োগ নিয়ে আলোচনা করা। শিবিরে প্রারম্ভিক ভাষণ দেন জম্মু ও কাশ্মীরের উদ্যানপালন  বিভাগের অধিকর্তা শ্রী ভি. পল মহাজন। ভারতীয় অর্থনীতির অগ্রগতিতে চালিকাশক্তি হিসেবে ক্ষুদ্র খাদ্য প্রক্রিয়াকরণ ক্ষেত্রের গুরুত্বের কথা উল্লেখ করে তিনি পিএমএফএমই কর্মসূচির মাধ্যমে দেশে খাদ্য প্রক্রিয়াকরণ ক্ষেত্রকে উৎসাহিত করতে সরকার যে সমস্ত প্রয়াস গ্রহণ করেছে, সে সম্পর্কে জানান। কর্মশিবিরে উপস্থিত বিশিষ্ট শিল্পপতিরা ক্ষুদ্র শিল্পোদ্যোগ ও কৃষকদের সম্পর্কে তাদের দৃষ্টিভঙ্গী প্রকাশ করে বলেন, জাতীয় ও আন্তর্জাতিক পর্যায়ে আখরোট ভিত্তিক পণ্য সামগ্রীর প্রসারে এধরণের কর্মশিবির গুরুত্বপূর্ণ ভূমিকা নিতে পারে। শিবিরে কিস্তোয়ার জেলার ডিআইসি বিভাগের জেনারেল ম্যানেজার মিঃ খালিদ মালিক ক্ষুদ্র শিল্পোদ্যোগগুলির জন্য সম্ভাব্য সুযোগ-সুবিধা ও প্রযুক্তি নিয়ে একটি আলোচনাসভা সঞ্চালনা করেন।
কিষাণ ভাগিদারী প্রাথমিকতা হামারি অভিযানের মাধ্যমে এক জেলা এক পণ্য ভিত্তিক কর্মশিবির আয়োজন খাদ্য প্রক্রিয়াকরণ শিল্প মন্ত্রকের এক অভিনব উদ্যোগ। এই উদ্যোগে বিশিষ্ট শিল্প বিশেষজ্ঞরা কিস্তোয়ার জেলায় কৃষকদের খাদ্য প্রক্রিয়াকরণ সম্পর্কে সচেতন করে তোলার কাজ করছেন। আখরোট প্রক্রিয়াকরণের মাধ্যমে খাদ্য পণ্যের ব্যবসা আরও বাড়ানোর লক্ষ্যেই এই প্রয়াস।
উল্লেখ করা যেতে পারে, আত্মনির্ভর ভারত অভিযানের আওতায় শুরু হওয়া প্রধানমন্ত্রী ফর্মালাইজেশন অফ মাইক্রো ফুড প্রসেসিং এন্টারপ্রাইজেস কর্মসূচি একটি কেন্দ্রীয় সহায়তাপুষ্ট প্রকল্প। এই কর্মসূচির উদ্দেশ্য হল, খাদ্য প্রক্রিয়াকরণ শিল্পের অসংগঠিত ক্ষেত্রের ক্ষুদ্র ব্যক্তি মালিকানাধীন শিল্প সংস্থাগুলির মধ্যে প্রতিযোগিতা মূলক মনোভাব বাড়ানো এবং কৃষক উৎপাদক সংগঠন, স্বনির্ভরগোষ্ঠী ও উৎপাদক সমবায় সমিতিগুলিকে সহায়তা দেওয়া। ২০২০-২১ থেকে ২০২৪-২৫ পর্যন্ত পাঁচ বছরের সময়সীমায় এই কর্মসূচি খাতে বরাদ্দের পরিমাণ ১০ হাজার কোটি টাকা। এই অর্থে ২ লক্ষ অতিক্ষুদ্র খাদ্য প্রক্রিয়াকরণ ইউনিটকে আর্থিক, প্রযুক্তিগত ও বিপণন সহায়তা দেওয়া হবে।
CG/BD/AS/
(Visitor Counter : 113